b'\n_START_ARTICLE_\nEero Ilmari Sutinen\n_START_PARAGRAPH_\nEero Ilmari Sutinen (12. hein\xc3\xa4kuuta 1892 Kontiolahti  \xe2\x80\x93 1947) oli Turun asemakaava-arkkitehti, joka suunnitteli my\xc3\xb6s K\xc3\xa4pyl\xc3\xa4n kirkon ja seurakuntasalin._NEWLINE_Ilmari Sutisen  vanhemmat olivat kansakoulunopettaja Pekka Sutinen ja Alexandra Albertina Bruun ja puoliso vuodesta 1926 Aino Inkeri M\xc3\xb6nkk\xc3\xb6nen. Sutinen tuli ylioppilaaksi 1911 ja valmistui arkkitehdiksi 1917. Opintomatkoja h\xc3\xa4n teki Skandinaviaan, It\xc3\xa4meren maihin ja Keski-Eurooppaan. Sutinen toimi Yleisten rakennusten ylihallituksen ylim\xc3\xa4\xc3\xa4r\xc3\xa4isen\xc3\xa4 arkkitehtina 1918\xe2\x80\x931919. Turun asemakaava-arkkitehti h\xc3\xa4n oli vuodesta 1925 Bertel Jungin j\xc3\xa4lkeen, Harald Andersinin j\xc3\xa4\xc3\xa4ty\xc3\xa4 virkaan valitsematta. K\xc3\xa4pyl\xc3\xa4n kirkon ja seurakuntasalin piirustukset Sutinen laati 1929.'